ליסה מקגריליס

ליסה מקגריליס (באנגלית: Lisa McGrillis; נולדה ב-3 בספטמבר 1982) היא שחקנית בריטית.

ביוגרפיה
מקגריליס נולדה בצ'לטנהאם, וגדלה בסקוטבי, קרוב לקרלייל שבמחוז קאמבריה. היא למדה אומנויות הבמה באוניברסיטת נורת'מבריה.

ב-2007 שיחקה מקגריליס במחזה "The Pitmen Painters" מאת לי הול. ההפקה הועברה לתיאטרון המלכותי הלאומי בלונדון ואחר כך לברודוויי.

ב-2011 השתתפה מקגריליס במחזה "מהומה רבה על לא דבר" בתיאטרון שייקספיר גלוב בתפקיד המשרתת מרגרט. כשהשחקנית שכיכבה בהצגה איב בסט חלתה, ביקש ממנה הבמאי ג'רמי הרין לשחק בתפקיד הראשי בדמות ביאטריס. ב-2014 הופיעה מקגריליס במחזה "The Pass" יחד עם ראסל טובי בתיאטרון רויאל קורט.

אחרי שהופיעה בסדרת הטלוויזיה "הפברן" השתתפה מקגריליס בתפקיד סמלת בילוש רייצ'ל קולס בסדרה "המפקח ג'ורג' ג'נטלי" בכיכובו של מרטין שו.

מקגריליס כיכבה לצדה של לזלי מנוויל בקומדיית המצבים "Mum" של רשת ה-BBC בתפקיד קלי, חברתו של ג'ייסון בנה של מנוויל. בפברואר 2019 שיחקה בתפקיד האנה ויילד בפרק בסדרה "Death in Paradise". מקגריליס שיחקה בתפקיד פוליטיקאית ממנצ'סטר בעונה השלישית של סדרת הדרמה המשטרתית "No Offence" של ערוץ 4. ב-2020 הופיעה בסיטקום "King Gary" של ה-BBC מאת טום דייוויס, וגילמה את סנדרה בדרמה "Deadwater Fell" של ערוץ 4.

בשנת 2024 הופיעה בתפקיד הראשי בסדרת טלוויזיה יריבים.
חיים אישיים
מקגריליס נשואה לשחקן סטיוארט מרטין אותו פגשה במסיבת חג מולד בתיאטרון הלאומי. לבני הזוג יש בן אחד. מקריליס היא שגרירה של ארגון הצדקה PIPA.

פילמוגרפיה
 שנה שם שם באנגלית תפקיד הערות 2012–2013 הברן Hebburn ויקי פירסון תפקיד ראשי 2015 Fungus the Bogeyman סאליבה מיני-סדרה 2014–2017 המפקח ג'ורג' ג'נטלי Inspector George Gently רייצ'ל קולס עונות 6–8 2016–2019 Mum קלי תפקיד ראשי 2011 Death in Paradise האנה ויילד בפרק "Murder Begins at Home" 2018בלי לפגוע No Offence קרוליין מקוי סדרת טלוויזיה; 6 פרקים King Gary מד קיי עונה שנייה 2020 מים שקטים Deadwater Fell סנדרה מקיי מיני-סדרה 2023 הכל בשבילה Best Interests ברנדה סדרה 2024 יריבים Rivals  ולרי ג'ונס תפקיד ראשי; 8 פרקים2025 חיים בסרט  Film Club  סטף  תפקיד משנה  הפריצה למערכת (אנ') The Hack שרה מונטג'יו פרק: "#1.1"

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1982
קטגוריה:בריטים שנולדו ב-1982